Ábyrg ferðaþjónusta í forgrunni á stærstu ferðasýningu í heimi Stærsta fag - og ferðasýning í heimi ITB fer fram þessa dagana í Berlín . Íslandsstofa skipuleggur þátttöku 29 íslenskra ferðaþjónustufyrirtækja í sýningunni en um 100 Íslendingar eru á svæðinu . Stærsta fag - og ferðasýning í heimi ITB fer fram þessa dagana í Berlín . Íslandsstofa skipuleggur þátttöku 29 íslenskra ferðaþjónustufyrirtækja í sýningunni en um 100 Íslendingar eru á svæðinu . Sýningin er haldin árlega en hana heimsækja að jafnaði um 200.000 manns . Meðal sýnenda á íslenska básnum eru ferðaskrifstofur , hótel , afþreyingarfyrirtæki og flugfélög . Unnið er að markmiðum í íslenskri ferðaþjónustu þar sem lögð er áhersla á að hvetja ferðamenn og erlenda ferðaheildsala til þess að kynna sér ferðaþjónustu um allt land allt , árið um kring með ábyrgð og öryggi að leiðarljósi . Allt markaðsstarf á vegum Íslandsstofu er undir merkjum Inspired by Iceland . Íslenska sýningarsvæðið á ITB er afar vel sótt og hefur vakið mikla eftirtekt . Aldrei hafa jafnmörg íslensk fyrirtæki tekið þátt á bás Íslandsstofu en básinn er á sameiginlegu sýningarsvæði allra Norðurlandanna . Hér að neðan má sjá nokkrar myndir frá sýningunni